Aasivissuit – Nipisat
<s>Aasivissuit – Nipisat je kulturno područje sa sedam ključnih lokaliteta, od Nipisata na zapadu do Aasivissuita, u blizini ledene kape na istoku, unutar arktičkog kruga u središnjem dijelu Zapadnog Grenlanda, Danska.</s><s>To je kulturni krajolik čiji arheološki ostaci svjedoče o 4.200 godina ljudske istorije, iz paleo-eskimskih i eskimskih kultura, o bogatoj i dobro očuvanoj materijalnoj i nematerijalnoj kulturnoj baštini vezanoj za klimu, plovidbu i medicinu, o |lovu na kopnene i morske životinje i sezonskim migracijama.</s>

<s>Područje je bilo povremeno nastanjeno počevši oko 2000. godine p.n.e., dolaskom kulture Saqqaq na obalu.</s><s>Radiokarbonski datumi na ostrvu Nipisat sugeriraju da su ljudi Saqqaq kulture ostali u ovom području do najmanje 700. godine p.n.e, što je duže nego bilo gdje na drugom mjestu na Grenlandu.</s><s>Ubrzo nakon toga, naslijedili su je nosioci kulture Dorset, koja se proširila dublje u unutrašnjost.</s>

<s>Svjetska baština 
Kulturno područje sadrži 7 arheoloških nalazišta i jedno savremeno naselje, koji svjedoće o različitim aspektima hronološke istorije područja i pokazuju raznolikost kultura (Saqqaq, Dorset i Thula) na Grenlandu koje su se pojavile tokom vremena.</s><s>Godine 2017. upisani su na UNESCO-ov popis mjesta svjetske baštine: 
 Aasivissuit je smješten na istoku, sa nalazima koji datiraju iz 1250. godine, i potvrđuju postojanje naselja kulture Thule tokom 15. do 19. stoljeća.</s><s>Tu se nalaze ostaci 22 šatorska mjesta, kamenih skrovišta za skladištenje mesa i primitivnih grobnica.</s><s>Itinnerup Tupersuai je tipičan primjer inuitskog ljetnog naselja iz 18. i 19. stoljeća.</s><s>Predstavljalo je vjerovatno međustanicu prilikom seobe s obale u unutrašnjost tokom sezone lova na karibue.</s><s>Saqqarliit Saqqarliit sadrži ruševine kapele i temelje mnogih drugih kolonijalnih građevina, pored kršćanskih i pretkršćanskih groblja.</s><s>Napušten je 1961.</s><s>Sarfannguit je jedino naseljeno naselje na listi svjetske baštine.</s><s>Sa populacijom od 96 stanovnika 2020. godine, grad je osnovan 1843. godine i sadrži nekoliko originalnih zgrada iz kolonijalnog doba
 Arajutsisut je bilo veliko zimsko naselje koje je koristio narod Thule.</s><s>U njemu su ruševine pet zajedničkih kuća tipičnih za 17. i 18. vijek.</s><s>Ove kuće su obično bile dugačke 8-10 m i široke 4-5 m i primale su do 30 osoba.</s><s>Svaka porodica bi stanovala u dijelu kuće od 1-2 metra, odvojena od ostalih porodica skrivenim pregradama.</s><s>Na ovom lokalitetu se nalaze i četiri manje, pravougaone zimnice i jedna okrugla kuća iz ranog perioda Thule.</s><s>Innap Nuua je zimsko naselje iz perioda Thule.</s><s>Sadrži tri velike, dobro očuvane zajedničke kuće (jedna je duga 25 metara) i nekoliko različitih objekata, grobova i dokaza o velikom ribolovu i lovu iz vremena Thule.</s><s>Nipisat ostrvo sadrži izuzetno dobro očuvane artefakte iz kulture Saqqaq, koja je postojala na Grenlandu između 2500. i 800. godine p.n.e.</s>

<s>Izvori</s>

<s>Svjetska baština na Grenlandu
Geografija Danske</s>

